ai4bharat/Pralekha huggingface dataset:
امور داخلہ کی وزارت
فانی طوفان سے متاثرہ پوری اور بھو بنیشور میں حالات کو معمول پر لانے کے لئے بجلی اور ٹیلی مواصلات سہولیات شروع
نئی دلّی ، 09 مئی کابینہ سیکریٹری جناب پی ۔ کے ۔ سنہا کی سر براہی میں گزشتہ روز نیشنل کرائسس مینجمنٹ کمیٹی  نے اوڈیشہ کے علاقوں میں فانی طوفان سے متاثرہ علاقوں میں بچا
¶ اور امدادی کاموں کا جائزہ لینے کے لئے ریاستی حکومت اورمتعلقہ مرکزی وزارتوں ایجنسیوں کے سینئر اہلکارو ں کے ساتھ دوبارہ جائزہ لیا ۔
اوڈیشہ سرکار نے مطلع کیا ہے کہ متاثرہ 9 اضلاع میں سے 8 اضلاع میں صورت حال بہتر ہو گئی ہے اور پوری اور بھو بنیشور کے بد ترین متاثرہ اضلاع میں بجلی اور ٹیلی مواصلات کی خدمات میں بتدریج سدھار ہو رہا ہے ۔تقریباً 3500 گینگ مین بجلی کی ترسیلی لائنوں ، سب اسٹیشن وغیرہ کی بحالی کے کام میں مصروف ہیں ۔ اس کے علاوہ مغربی بنگال اور تلنگانہ سے مزید کارکن بلائے جا رہے ہیں ۔ پوری میں لینڈ لائن ٹیلی فون خدمات نے کام کرنا شروع کر دیا ہے اور بی ایس این ایل و دیگر ٹیلی کام خدمات فراہم کنندگان نے بھی اپنی خدمات کو بہتر بنا لیا ہے ۔
اوڈیشہ سرکار نے مطلع کیا ہے کہ مرکز کی جانب سے جاری کردہ ایک ہزار کروڑ روپئے کی اضافی مالی امداد موصول ہو گئی ہے ۔
اوڈیشہ کے متاثرہ اضلاع میں موبائل اور انٹر نیٹ کی خدمات کی فوری بحالی کے لئے محکمہ ٹیلی مواصلات ریاستی حکومت اور تمام ٹیلی کام خدمات فراہم کنندگان کے ساتھ ترجیحاتی منصوبے پر عمل در آمد کر رہا ہے ۔
پوری میں بینکنگ خدمات بحال ہو گئی ہیں ۔ بجلی اور ٹیلی کام رابطے کے عدم دستیابی کچھ اے ٹی ایم مشینوں کے کام کرنے کی راہ میں رکاوٹ بنی ہوئی تھی ۔
اوڈیشہ کے چیف سیکریٹری اور دیگر سینئر افسران نے این سی ایم سی کی میٹنگ میں ویڈیو کانفرنس کے ذریعہ شرکت کی ۔ امور داخلہ ، توانائی ، ٹیلی مواصلات ، ریلوے کی وزارتوں اور این ڈی ایم اے کے سینئر افسران نے بھی میٹنگ میں شرکت کی ۔
۔ ۔ ۔ ۔ ۔ ۔
U No . 2073
(Visitor Counter : 37
عملے، عوامی شکایات اور پنشن کی وزارت
نوجوان پیشہ ور افراد کے لئے ‘دکشتا ’اب آئی جی او ٹی کرم یوگی پلیٹ فارم پر براہ راست
نوجوان پیشہ ور افراد کے لیے ایک نیا منظم مجموعہ،دکشتا ، اب آئی جی او ٹی کرمایوگی پلیٹ فارم پر براہ راست ہے۔ حکومت میں مصروف نوجوان پیشہ ور افراد اور مشیر کار وں کے لیے تیار کردہ، یہ مجموعہ  سیکھنے والوں کو ان کے فرائض اور ذمہ داریوں کو مؤثر طریقے سے ادا کرنے کے لیے اہم مضامین سے آشنا کر کے فنکشنل، ڈومین اور طرز عمل کی قابلیت پیدا کرنے کی کوشش کرتا ہے۔
فی الحال، نیتی آیوگ میں 40 نوجوان پیشہ ور افراد ، اور مشیر کار آئی جی او ٹی کرمایوگی پلیٹ فارم پر کورسز کے اس تیار کردہ مجموعہ کے ذریعے مرحلہ وار انڈکشن ٹریننگ سے گزر رہے ہیں۔ شامل 18 کورسز مندرجہ ذیل ہیں:
حکومت کے لیے ڈیٹا پر مبنی فیصلہ سازی ، سرکاری ملازمین کے لیے ضابطہ اخلاق ، مشن لائف  پر اورینٹیشن ماڈیول، آفس کی کارروائی ، کام کی جگہ پر یوگا بریک ، موثر مواصلات ، پبلک پالیسی ریسرچ کی بنیادی باتیں ، ایڈوانسڈ پاورپوائنٹ ، اسٹریس مینجمنٹ ، کام کی جگہ پر خواتین کی جنسی ہراسانی کی روک تھام ، نوٹنگ اینڈ ڈرافٹنگ ، ابھرتی ہوئی ٹیکنالوجیز کا تعارف ، عوامی پالیسیوں کی تشکیل ، ذاتی اور تنظیمی اقدار ، حکومت ہند کے اصلاحاتی اقدامات ، حکومت ہند  کے لئے پبلک پروکیورمنٹ فریم ورک ، پریزنٹیشن مہارتوں  کو بڑھانے کے طریقے، اور ایڈوانسڈ ایکسل ۔
کورسز کا تیار کردہ مجموعہ آئی جی او ٹی کرم یوگی پلیٹ فارم پر نوجوان پیشہ ور افراد، اور مختلف وزارتوں، سرکاری محکموں اور تنظیموں میں مصروف مشیر کار وں کے ذریعے اپنے علم، مہارت اور صلاحیتوں کو بڑھانے کے لیے دستیاب ہے۔
آئی جی او ٹی کرم یوگی پلیٹ فارم  ایک جامع آن لائن پورٹل ہے ، جو سرکاری اہلکاروں کو ان کی صلاحیت سازی کے سفر میں رہنمائی کرتا ہے۔ پورٹل آن لائن سیکھنے، قابلیت کے انتظام، کیریئر کے انتظام، مباحثوں، واقعات اور نیٹ ورکنگ کے لیے 6 فنکشنل مراکز کو یکجا کرتا ہے۔
وزیر اعظم جناب نریندر مودی کے وِکست بھارت کی تعمیر کے ویژن کے مطابق، مشن کرمایوگی  ایک باشعور ، شہری دوست اور مستقبل کے لیے تیار عوامی افرادی قوت کو پروان چڑھانے میں اٹوٹ کردار ادا کر رہا ہے۔
مشن کے بنیادی مقاصد کو آگے بڑھاتے ہوئے، کرم یوگی بھارت، ایک سرکاری، غیر منافع بخش ایس پی وی ہے جو ، وزارت عملہ، عوامی شکایات، اور پنشن کے ڈی او پی کے ذریعے قائم کیا گیا ہے، اور آئی جی او ٹی  کرمایوگی پلیٹ فارم کو بہتر بنانے اور ذمہ داری اٹھانے اور انتظام کرنے کی ذمہ داری سونپی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-6266
(Visitor Counter : 74
قبائیلی امور کی وزارت
ٹرائبس انڈیا کے ذریعے گفٹنگ ضرورتوں کے لیے گوناگوں اور پُرکشش مصنوعات کی توسیع جاری
منفرد رینج کی مصنوعات والے پُرکشش اور قابل صارف گفٹ پیکس لانچ کیے گئے، یہ پروڈکٹس سبھی 126 ٹرائبس انڈیا آؤٹ لیٹس اور آن لائن پلیٹ فارموں پر دستیاب ہوں گے
نئی دہلی:31دسمبر، 2020:قبائلیوں خاص کردستکاروں اور پیدا کرنے والوں دونوں کی زندگی کو بہتر بنانے اور انہیں بااختیار بنانے کے لیے قومی نوڈل ایجنسی اپنامشن جاری رکھتے ہوئے مارکیٹنگ کےذریعے اور قبائلیوں کی پیداوار اور مصنوعات کو تعاون فراہم کررہی ہے۔ دستکاروں اور پیدا کرنے والوں کی زندگی اور رہن سہن کو بہتر بنانے اور انہیں بااختیار بنانے کو فروغ دینے اور قبائلی پیداوار کو تعاون فراہم کرنے کے کام کو بڑھاوا دینے کے کام میں لگی قومی نوڈل ایجنسی کے مشن کے مطابق ٹرائبل انڈیا اپنے آؤٹ لیٹ سے اور ای کامرس پلیٹ فارموں پر آن لائن بکری  سے مصنوعات کی رینج کو وسعت دینے کاکام جاری رکھے ہوئے ہے۔ ہمارے گھر سے آپ کے گھر مہم کے ذریعے سے اپنی مصنوعات کے سلسلے کو بڑھانے کی حوصلہ افزا کوشش کے علاوہ ٹرائبل انڈیا اب ون اسٹاپ گفٹنگ منزل ہوجائیگا۔ کل سبھی گفٹنگ ضرورتوں کے لیے ون اسٹاپ منزل کے طور پر ٹرائبل انڈیا کو لانچ کرنے کے لیے ویبینار کا اہتمام کیا گیا اس موقع پر ٹرائبل انڈیا کے سبھی 126 آؤٹ لیٹس اور آن لائن پلیٹ فارموں پر پُرکشش اور قابل صارفین منفرد پروڈکٹس کے تحفے پیک لانچ کیے گئے۔ ویبینار میں ٹرائی فیڈ افسران کےعلاوہ جانی مانی ڈیزائنر محترمہ رینا ڈھاکہ ، محترمہ معصومہ رضوی، محترمہ ونکی سنگھ اور دیگر قبائلی دستکاروں اور ملک بھر کے سپلائرس نے حصہ لیا۔
قبائلی دستکاروں کو پینل میں شامل کرنے کے زیادہ موقع فراہم کرنے اور ان کی ہنرمندی اور پرڈوکٹس کو بین الاقوامی معیارات کے مطابق لانے کے لیے قبائلی اُمور کی وزارت کےتحت ٹرائی فیڈ پرموشن اور ڈیزائن ڈیولپمنٹ کے لئے جانے مانے ڈیزائنروں کے ساتھ تعاون کررہا ہے۔ خصوصی رینج میں 200 سے زیادہ پروڈکٹس ہیں۔ ان پروڈکٹس میں مختلف طرح کے شہد مصالحے، کینڈیز اورخشک میوے، پینٹنگس ، میٹل کرافٹ، باسکٹ، ماسک اور فرنیچر بھی شامل ہے۔ بجٹ اور ضرورت کے مطابق ان پروڈکٹس کا میل پرکشش گفٹ پیکوں میں کیا جاسکتا ہے۔
تیزی سے بدل رہی دنیا میں جہاں جدید ٹیکنالوجی کے فروغ نے جڑ جمالی ہے اور جینے کے دیسی طور طریقے ماضی کی بات ہوگئی ہے وہیں ہندوستان میں ابھی بھی 200 سے زیادہ قبائلی فرقے ہیں۔ قبائلی یعنی دستکار، کرافٹ مین اپنا فن اور اپنے فرقے کی روایت کو برقرار رکھنے کی کوشش کررہے ہیں۔
قبائلی اُمور کی وزارت کے تحت ٹرائی فیڈ اِن محروم لوگوں کی پروڈکٹس  کو فروغ دے کر اور ان کو مارکیٹ تک رسائی دلاکر انہیں بااختیار بنانے کے اپنے مشن میں لگی ہوئی ہے۔ وہ اپنے ٹرائبس انڈیا نیٹ ورک  کے ذریعے سے ان کی مصنوعات کو فروغ دے کر بھی انہیں بااختیار بنانے میں لگی ہے۔
م ن۔ح ا۔ ع ن
U NO:8579
(Visitor Counter : 48
ماحولیات، جنگلات اور موسمیاتی تبدیلی کی وزارت
وسائل کے کفایتی استعمال سے متعلق قومی پالیسی کے جاری کئے گئے مسودے پر رائے مانگی گئی
نئی دہلی،19 اگست۔ قدرتی وسائل کسی معیشت کی ریڑھ کی ہڈی ہوتے ہیں۔ بھارت نے 2.6 امریکی ڈالر کی مجموعی گھریلو پیداوار کے ساتھ سب سے تیزی سے بڑھتی ہوئی معیشت کے طور پر اپنے سامان کے صرفے میں چھ گنا اضافہ کیا ہے۔ بھارت نے یہ اضافہ 1970 میں 1.18 ارب ٹن  سے 2015 میں 7 بی ٹی کیا ہے۔ امید ہے کہ سامان کے صرفے میں مزید اضافہ ہوگا تاکہ بڑھتی ہوئی آبادی، تیزی سے ہوتی ہوئی شہرکاری اور بڑھتی ہوئی امنگوں کو پورا کیاجاسکے۔ وسائل کا بڑھتا ہوا کفایتی استعمال اور دوسرے درجے کے خام مال کا استعمال اس بات کی یقین دہانی کی حکمت عملی طور پر سامنے آیا ہے کہ ترقی، وسائل کا سوچ سمجھ کر استعمال اور ماحولیاتی خوشحالی کے مابین امکانی سمجھوتہ کم سے کم کرنا پڑے۔
ماحولیات، جنگلات اور آب وہوا میں تبدیلی کی وزارت نے وسائل کے کفایتی استعمال سے متعلق قومی پالیسی دوہزار انیس، 25 جولائی 2019 کو جاری کی ہے جس میں پالیسی کے مسودے پر سرکاری /نجی تنظیموں، ماہرین اور متعلقہ شہریوں سمیت تمام فریقوں سے ان کی رائے اور مشورے طلب کئے گئے ہیں۔
وسائل کے کفایتی استعمال سے متعلق قومی پالیسی کے جاری کیے گئے مسودے  میں ایسے مستقبل کا خاکہ پیش کیا گیا ہے جس میں ایک مستحکم ماحول ہو ، مساویانہ معاشی ترقی ہو، وسائل کا کفایتی استعمال ہو، صحتمند ماحول ہو اور مالامال ماحولیاتی توازن نیز ماحولیاتی تنوع والا ماحولیاتی نظام ہو۔ وسائل کے کفایتی استعمال سے متعلق قومی پالیسی کے مسودے میں ان اصولوں سے رہنمائی حاصل کی گئی ہے دیرپا ترقی کے نشانوں کو حاصل کرکے اور کرۂ ارض کی حدود میں رہتے ہوئے ابتدائی وسائل کے صرفے میں مستقل سطح تک کمی کرنا۔  وسائل کے کفایتی استعمال اور جامع کوششوں کے ذریعے وسائل کے کم استعمال کے ساتھ زیادہ قدر تخلیق کرنا۔  کچرے میں زیادہ سے زیادہ کمی لانا۔ سامان کی بچت اور روزگار کے موقعوں کی تخلیق اور ماحول کے تحفظ اور اس کی باز آبادکاری کے مقصد سے تجارتی طریقہ کار اختیار کرنا۔
وسائل کے کفایتی استعمال سے متعلق قومی پالیسی کے مسودے میں ملک کے سبھی طبقوں میں وسائل کی بچت کیلئے اشتراک پر مبنی ایک لائحہ عمل فراہم کیا گیا ہےجس میں حیاتیاتی اور غیرحیاتیاتی دونوں وسائل شامل کیے گئے ہیں۔
وسائل کے کفایتی استعمال سے متعلق قومی پالیسی  کا مسودہ وزارت کی ویب سائٹ آن لائن دستیاب ہے۔
http://moef.gov.in/draft-national-resource-efficiency-policy2019-inviting-comments-and-suggestions-of-stakeholders-including-publicprivate-organization-experts-and-concerned-citizens/.
رائے اور مشورے مقررہ فارمیٹ میں 24 اگست2019 تک قبول کیے جائیں گے۔
( م ن۔اس۔ع ن (
U. No. 3780
(Visitor Counter : 139
کامرس اور صنعت کی وزارتہ
ایکٹو فارما ان گریڈینس  مینو فیکچررس
کامرس اور صنعت کی وزیر مملکت محترمہ انوپریا پٹیل نے آج لوک سبھا میں ایک تحریری جواب میں بتایا کہ بھارت وولیوم کے اعتبار سے دوا سازی میں عالمی سطح پر تیسرا سب سے بڑا فریق ہےاور دنیا میں کم لاگت کی جینرکس دوائیں اور ٹیکے سپلائی کرنے والا سب سے بڑا ملک ہے۔انہوں نے کہا کہ حکومت دوا ساز ی اور طبی آلات کے سیکٹروں نیز ایکٹو فارما ان گریڈینس مینو فیکچرنگ میں سرمایہ کاری کو راغب کرنے مختلف اسکیموں کی شکل میں اقدامات بھی کررہا ہے۔
ہندوستان میں اے پی آئی مینو فیکچررکو فروغ دینے کی اسکیم کی تفصیلات حسب ذیل ہیں:
- ہندوستان میں اہم اسٹارٹنگ میٹریئل /ڈرگس انٹر میڈایٹس/ایکٹو فارمیسی ٹیکل انگریڈینس اے پی آئیز کی گھریلو مینو فیکچرنگ کو فروغ دینے کے لئے پیداوار سے جڑی ترغیبی اسکیم ۔
- مرکزی کابینہ نے نشان زد کے ایس ایم ایس ،ڈی آئی ایس اور اے پی آئی ایس کی گھریلو مینوفیکچرنگ کو فروغ دینے کے مقصد سے 20 مارچ2020 کو اس اسکیم کی منظوری دی تھی ۔اس اسکیم کی مدت مالی سال 2020-21 سے 2029-30 تک کے لئے ہے جس پر کل مالی خرچ 6940 کروڑ روپے ہے۔
- ذیلی اسکیم کے تحت مالی ترغیب 41 نشان زد مصنوعات کی فروخت پر فراہم کی گئی ہے جن کی چار ٹارگیٹ حصوں میں زمرہ بندی کی گئی ہے۔
- دواسازی کے لئے پی آئی ایل اسکیم
- 24.02.2021 کو منظور کردہ اس اسکیم کے تحت مجاز دواؤں میں دواسازی کے مصنوعات کے دیگر زمروں میں ایکٹو فارمیسیٹکل انگریڈینس شامل ہے۔آپریشنل گائڈ لائنس 01.06.2021 کو جاری کی گئی ہے۔
- اس اسکیم کا کل مالی خرچ 15 ہزار کروڑروپے ہے اور اس اسکیم کی مدت مالی سال 2020-21 سے 2028-29تک ہے۔
- بڑی مقدار میں داواؤں کے پارکس کے فروغ کی اسکیم
- 20 مارچ 2020 کو بڑی مقدار میں دواؤں کے پارکس کے فروغ کی اسکیم کو منظوری دی گئی تھی اس اسکیم کے تحت عالمی نوعیت کی عام بنیادی ڈھانچے کی سہولتوں کی تشکیل کے لئے تین ڈرگس پارکس کے قیام کے لئے تعاون فراہم کرنا ہے اس اسکیم کے رہنما خطوط 27 جولائی 2020 کو نوٹیفائی کئے گئے تھے۔
- اس اسکیم کا کل مالی خرچ تین ہزار کروڑ روپے ہے جبکہ اس اسکیم کی مدت مالی سال 2020-21 سے2024-25 تک کے لئے ہے۔
ریلوے کی وزارت
ریلوے کے وزیر پیوش گوئل نے ریلوے کے سبھی ڈائریکٹوریٹ کے کام کاج کا جائزہ لیا
جناب گوئل نے بہترین کام کاج کو جاری رکھنے اور اس کی سطح کو برقرار رکھنے پر زور دیا
بہتر نگرانی، پروجیکٹوں کو وقت پر پورا کرنے اور کام کرنے کی صلاحیت میں اضافہ کرنے سے سبھی طے ترقیاتی پہلوں کو پورا کر پانا یقینی ہوگا:جناب پیوش گوئل
ریلوے، تجارت وصنعت، غذا اور عوامی تقسیم اور صارفین امور کے مرکزی وزیر جناب پیوش گوئل نے آج ریلوے کے سبھی ڈائریکٹوریٹ کے کام کاج کاجائزہ لیا۔ اس میٹنگ میں ریلوے کے صدر، چیف ایگزیکٹیو افسر اور ای۔ ڈی سطح اور اس سے اوپر کے سبھی افسر موجود تھے۔
ریلوے کے وزیر نے سلیپر اور تھری اے سی کلاس میں زیادہ سہولیات کی ترقی اور سبھی طرح کی کاروبار کے لئے کرایہ اور مال برداری کے کرایے کےنظام کو مزید آسان اور عام مسافروں اور کاروباریوں کی ضرورتوں کے مطابق بنانے کی ضرورت ظاہر کی۔گزشتہ آٹھ مہینوں میں بھارتی ریلوے نے کورونا کی وباء کے خلاف لڑائی میں ملک کی قیادت کرنے کے چیلنج کو قبول کیا ہے۔ اس وباء کے سماجی اور اقتصادی نتائج، چاہے وہ لاک ڈاؤن کے دوران دھلائی کئے جانے والے مال کی مقدار کو بڑھانا ہو، اہم رکھ رکھاؤ کے منصوبے کو پورا کرنا ہو یا قومی طبی دیکھ بھال سے متعلق کوششوں میں تعاون کرنا ہو، ان سے نمٹنے میں ریلوے نے بہترین کارکردگی کامظاہرہ کیا۔ ریلوے کے وزیر نے اس بات پر زور دیا کہ اس بہترین کام کاج کو جاری رکھاجائے اور اس کی سطح کو برقرار رکھا جائے۔
ریلوے کے وزیر نے کہا کہ بہتر نگرانی، پروجیکٹوں کو وقت پر پورا کرنے اور کام کاج کے معیار میں اضافے سے ریلوے کے بنیادی ڈھانچے کے شعبے میں صلاحیت کی تعمیر کے ساتھ ساتھ سبھی ترقیاتی پہلوں کے ہدف کو حاصل کرنا یقینی ہوگا۔
ریلوے کے وزیر نے ریلوے کے تجارتی کام کاج اور بنیادی ڈھانچے کی ترقی میں مزید بہتری لانے کے لئے افسروں سے تجویز لینے کو بھی کہا ہے۔
جناب پیوش گوئل نے کہا کہ کسی پروجیکٹ کو شروع کرنے سے پہلے اس کی مکمل حکمت عملی بنانا اور مناسب محنت ضروری ہے ، تاکہ یہ یقینی بنایا جاسکے کہ نہ صرف پروجیکٹ اچھی طرح پورا ہوں بلکہ اس کی لاگت میں بھی اضافہ نہ ہو۔
سائنس اور ٹیکنالوجی کی وزارت
سی ایس آئی آر- سینٹر فار سیلولراینڈ مالیکیولر بایولوجی حیدرآباد، کووڈ-19 کے خلاف جنگ میں کئی مورچوں پر بر سر پیکار ہے
نئی دہلی،12 اپریل سی ایس آئی آر کی ممتاز بایولوجی تجربہ گاہ سی سی ایم بی حیدرآباد میں واقع ہے اور یہ کووڈ-19 کے ملک کی جنگ میں کئی طرح کے آلات اور نظریات استعمال کر رہی ہے۔
حال ہی کے چند اہم کاموں کی جھلکیاں درج ذیل ہیں:
مریضوں کے نمونوں کی جانچ
کووڈ-19 کے لیے سی سی ایم بی ایک آتھورائزڈ جانچ کا مرکز ہے۔ اور اسے ایس اے آر ایس – سی او وی-2 وائرس کی جانچ کے لیے تلنگانہ کے 33 ا ضلاع سے سرکاری اسپتالوں سے مریضوں کے نمونے موصول ہوتے ہیں۔ فی الحال اس کی جانچ کرنے کی صلاحیت تقریباً 350 سیمپل یومیہ ہے۔
کووڈ-19 جانچ کے بارے میں تربیت
سی سی ایم بی نے 5 سرکاری اسپتالوں – این آئی ایم ایس ، آئی پی ایم گورنمنٹ سیور ہاسپٹل حیدرآباد میں کاکٹیا میڈیکل کالج ، ورنگل کے 25 میڈیکل ڈاکٹروں، ٹیکنیکل اسٹاف اور طلبا کی تربیت بھی کی ہے۔ ان تربیت یافتہ افراد کو اُن کے متعلقہ اسپتالوں میں جانچ کے کاموں کے لیے تعینات کیا گیا ہے۔ اس کے علاوہ سی ایس آئی آر – سی سی ایم بی نے مریضوں کے نمونوں کی ہینڈلنگ کے بارے میں بہترین طریقہ کار اور آر ٹی پی سی آر کے بارے میں تربیتی ویڈیو بھی تیار کیے ہیں۔یہ ویڈیو آتھورائزڈ مراکز کے لیے دستیاب ہیں اور انھیں director@ccmb.res.in سے رابطہ کرکے حاصل کیا جاسکتا ہے۔
ایس اے آر ایس-سی او وی -2 جینوم کی سکوینسی
سی ایس آئی آر کی تجربہ گاہیں کورونا وائرس کی جینوم سکوینسی کی راہ ہموار کر رہی ہیں۔ اور ایس اے آرایس – سی او وی-2 وائرس کے مکمل جینوم سکوینس کا پتہ لگانے کے لیے سی سی ایم بی نیکسٹ جنریشن سکوینسی اور تجزیے کا کام کر رہا ہے۔ سی سی ایم بی کے پاس موجود ایسے مریضوں کے نمونے جن میں زیادہ وائرل لوڈ نظر آتا ہے، کو جینوم تجزیے کے لیے منتخب کیا جاتا ہے۔ سی سی ایم بی نے چند مریض وائرل آئیسولیٹ کو سکوینس کیا ہے اور آئندہ تین چار ہفتوں میں کئی سو وائرس آئیسولیٹ کو سکوینس کرنے کا نشانہ ہے۔
جانچ کے مقصد اور نئے ڈرگز کے لیےایس اے آر ایس –سی او وی-2 وائرس کی کلچرنگ
جانچ کے لیے ری پرپزڈ ڈرگز یا نئے ڈرگز یاایسے نئے مالیکیولز جن کی مختلف مالیکیولر ماڈلنگ کے ذریعے نشان دہی کی گئی ہو، کی جانچ کے لیے آر اینڈ ڈی برادری کو جس اہم ٹول کی کمی کا سامنا کرنا پڑتا ہے وہ وائرل کلچر کی کمی ہے۔سی ایس آئی آر- سی سی ایم بی اس کام میں مصروف ہے اور زیرو سیل لائن جو کہ وائرسوں کی افزائش کے موافق ہے، میں ایس اے آر ایس –سی او وی-2 وائرس کی کلچرنگ کے لیے ایک نظام قائم کر رہا ہے۔ اس نظام کے جلد ہی تیار ہوجانے کی امید ہے۔
سی سی ایم بی کورونا وبا کے بارے میں مختلف قسم کی احتیاط سے متعلق پیغامات اور مشاورتی نوٹ بڑے پیمانے پر عوام تک پہنچانے میں بھی سرگرمی کے ساتھ مصروف ہے۔ اور یہ کام سی سی ایم بی سوشل میڈیا پلیٹ فارموں پر علاقائی زبانوں میں انجام دے رہا ہے۔
|
|
کورونا نمونوں کی جانچ
|
|
آرٹی- پی سی آر پر میڈیکل اسٹاف کی تربیت
شمال مشرقی ریاستوں کی ترقی کی وزارت
پورے جوش وخروش اور عوامی حصہ داری کے ساتھ ‘نارتھ ایسٹ فیسٹول’ کا آغاز
ہندوستان کی آزادی کے 75 سال کی وراثت کا جشن مناتے ہوئے ، شمال مشرقی خطے کی ترقیات کی وزارت نے آزادی کا امرت مہوتسو کے تحت ‘ نارتھ ایسٹ فیسٹول ’منعقد کیا
منی پور کے امپھال میں شمال مشرقی خطے کے کھیلوں کی تقریب کا افتتاح
‘صحت مند ذہن کے لئے صحت مند کھیل’ تھیم کے تحت آسام کے گوہاٹی میں ہاف میراتھن، واکاتھن اور سائیکلاتھن کا انعقاد کیا گیا
‘ناگالینڈ کا اپنی ریاست بننے سے لے کر اب تک کا سفر’ تھیم کے تحت ثقافتی پروگراموں کا انعقاد
‘نارتھ ایسٹ فیسٹول’ انتہائی جوش وخروش اور عوام کی حصہ داری کے ساتھ شروع ہوا۔ شمال مشرقی خطے کی ترقیات کی وزارت نے ہندوستان کی آزادی کے 75 سالوں کی وراثت کا جشن مناتے ہوئے ، آزادی کا امرت مہوتسو  کے تحت ‘نارتھ ایسٹ فیسٹول’ منعقد کیا ہے۔
ان تقریبات کو آگے بڑھاتے ہوئے منی پور کے وزیراعلیٰ جناب این بیرن سنگھ نے امپھال کے کھومن لمپک میں نارتھ ایسٹ ریجنل اسپورٹس میٹ کی افتتاحی تقریب کا افتتاح کیا۔ کھیلوں کا یہ پروگرام ریاست کے ابھرتے ہوئے کھلاڑیوں کو ایک دوسرے سے مقابلہ کرنے کے لائق بنائے گا۔ منی پور کے دوسرے علاقوں میں بھی پورے دن اس قسم کے مقابلوں کا انعقاد کیا گیا، جس میں نوجوانوں نے ٹیبل ٹینس ٹورنامنٹ اور فٹ بال میچ میں حصہ لیا۔
‘نارتھ ایسٹ فیسٹول’ کی شروعات آج آسام کے گوہاٹی میں بھی ہوئی۔ ‘جن بھاگیداری ’ کی پہل کو آگے بڑھاتے ہوئے ‘ صحت مند ذہن کے لئے صحت مند کھیل’ تھیم پر ہاف میراتھن، واکاتھن، اور سائیکلاتھن جیسے پروگرام منعقد کئے گئے۔
اس کے علاوہ آج میزورم میں بھی اے کے اے ایم تقریبات منعقد کی گئیں۔ پورے سیاہا ضلع اور لنگ لیئی ضلع میں منی میراتھن اور سائیکل ریلی منعقد کی گئی۔ ‘جن بھاگیداری ’ پر زور دیتے ہوئے اس پروگرام میں معاشرے کے تمام گوشوں سے تعلق رکھنے والے لوگو ں نے حصہ لیا۔ میزورم کے لنگ لیئی ضلع میں شہریوں کے ساتھ ساتھ آسام رائفل کے اہلکاروں نے بھی سائیکل ریلی میں حصہ لیا
آج ناگالینڈ میں بھی کلچرل پروگرام منعقد کئے گئے۔ اس فیسٹول کا انعقاد کوہیما کے شیلوئی ہوٹل جپفو میں ‘ناگالینڈ کے اپنے ریاست بننے سے لے کر اب تک کا سفر’ تھیم پر کیا گیا ۔ پروگرام کی صدارت ناگالینڈ کے کمشنر نے کی۔ پروگرام میں ثقافتی پروگرام اور کورل پیش کئے گئے۔ اس کے علاوہ ریاست کے آئی پی آر محکمہ کے ذریعہ ناگالینڈ کی تاریخ پر مبنی تصویری نمائش بھی منعقد کی گئی۔
اسی طرح سکم میں بھی نارتھ ایسٹ فیسٹول کی تقریبات عوام کی مکمل حصہ داری کے ساتھ شروع ہوئیں۔ سورینگ ضلع میں ‘‘مقامی حکومت بڑے پیمانے پر ترقی کر رہی ہے’’ موضوع پر تقریری مقابلے کا انعقاد کیا گیا۔ گیالزنگ ضلع کے دور افتادہ ایک بلاک میں پینٹنگ، تقریر اور مضامین نویسی کے مقابلے منعقد کئے گئے۔ منگن ضلع میں کوئز مقابلہ کا انعقاد کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4828
(Visitor Counter : 93
بندرگاہوں، جہاز رانی اور آبی راستوں کی وزارت
وزارت جہاز رانی کی بندرگاہوں اور پی ایس یو نے وزیراعظم کے پی ایم کیئر فنڈ میں
سی ایس آر کے طور پر 52کروڑ روپئے کا تعاون کیا
نئی دہلی، 6اپریل2020،وزارت جہاز رانی کے تحت تمام اہم بندرگاہوں اور سرکاری دائرہ کار کے اداروں  نے ہنگامی حالت میں وزیراعظم کے شہری امداد اور راحت فنڈ  جو کورونا وائرس  کے وبائی مرض سے متاثرہ افراد کو راحت پہنچانے کی غرض سے قائم کیا گیا ہے، سی ایس آر فنڈ کے طور پر 52کروڑ روپئے کا عطیہ دینے کا فیصلہ کیا ہے۔
پی ایم کیئرس میں بندرگاہ ؍ پی ایس یو کے ذریعہ منتقل کیا گیا سی ایس آر فنڈ
|
|
نمار شمار
|
|
بندرگاہ ؍ پی ایس یو
|
|
سی ایس آر رقم 
|
|
1
|
|
کولکاتہ پورٹ ٹرسٹ
|
|
1 کروڑ
|
|
2
|
|
ممبئی پورٹ ٹرسٹ
|
|
1 کروڑ
|
|
3
|
|
جواہر لال نہرو پورٹ ٹرسٹ
|
|
16.40 کروڑ
|
|
4
|
|
دین دیال پورٹ ٹرسٹ
|
|
8 کروڑ
|
|
5
|
|
پردیپ پورٹ ٹرسٹ
|
|
8کروڑ
|
|
6
|
|
کوچین پورٹ ٹرسٹ
|
|
0.5458کروڑ
|
|
7
|
|
چنئی پورٹ ٹرسٹ
|
|
0.50کروڑ
|
|
8
|
|
وشاکھاپٹنم پورٹ ٹرسٹ
|
|
1 کروڑ
|
|
9
|
|
وی او چدمبرم پورٹ ٹرسٹ
|
|
2 کروڑ
|
|
10
|
|
کمرجر پورٹ ٹرسٹ
|
|
4 کروڑ
|
|
11
|
|
نیو منگلور پورٹ ٹرسٹ
|
|
4 کروڑ
|
|
12
|
|
مورمگاؤپورٹ ٹرسٹ
|
|
0.25 کروڑ
|
||
|
بندرگاہوں کے ذریعے دی گئی سی ایس آر رقم
|
|
46.6958کروڑ
|
|
13
|
|
ڈی جی ایل ایل
|
|
1
|
|
14
|
|
ایس سی آئی
|
|
0.37
|
|
15
|
|
سی ایس ایل
|
|
2.50
|
|
16
|
|
آئی پی آر سی ایل
|
|
50 لاکھ
|
|
17
|
|
ڈی سی آئی
|
|
1 کروڑ
|
|
18
|
|
ایس ڈی سی ایل
|
|
9,45,320
|
||
|
پی ایس یو کے ذریعے دی گئی سی ایس آر رقم
|
|
54,645,320
|
||
|
کل میزان 
|
|
52,16,03,320
۔۔۔۔۔۔۔۔۔۔۔
م ن۔ ش س۔ک ا۔
U-1501
(
صدر جمہوریہ کا سکریٹریٹ
انڈین سول اکاؤنٹس سروس کے افسران نے صدر جمہوریہ سے ملاقات کی
نئی دہلی۔ انڈین سول اکاؤنٹس سروس  کے افسران نے آج  کو راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
صدر مملکت نے افسران سے خطاب کرتے ہوئے کہا کہ وہ ملک کی مالیاتی انتظامیہ میں اہم کردار ادا کریں گے۔ نوجوان سول سرونٹ کے طور پر ان سے توقع کی جاتی ہے کہ وہ عوامی حکمرانی میں بہترین کارکردگی کے لیے کوششیں کریں گے اور آئین میں درج اقدار کو برقرار رکھیں گے۔ انہوں نے کہا کہ وہ جس ادارے یا محکمے میں تعینات ہوں، انہیں اپنی ملازمت کے مقصد سے آگاہ ہونا چاہیے۔ اس عمل کی پیروی کرتے ہوئے مقصد ضائع نہیں ہونا چاہیے۔ انہوں نے ان پر زور دیا کہ وہ عوامی بہبود اور ملک کی جامع ترقی کے مقصد کے ساتھ کام کریں۔
صدر جمہوریہ نے کہا کہ انڈین سول اکاؤنٹس سروس نے اس بات کو یقینی بنایا ہے کہ اکاؤنٹنگ کے عمل اور اکاؤنٹنگ رپورٹس حکومت میں مالی جواب دہی کو یقینی بنانے اور عوامی نظم و نسق میں شفافیت لانے کا ایک ذریعہ بنیں۔ پبلک فنانشل مینجمنٹ کا ایک مضبوط نظام ملک میں مساوی اور جامع ترقی کو فروغ دینے میں مدد کرتا ہے۔ ملک میں پبلک فنانشل مینجمنٹ کے کلیدی محرک کے طور پر انڈین سول اکاؤنٹس سروس کے افسران سے توقع ہے کہ وہ ایسے نظاموں کو ڈیزائن، تیار اور نافذ کریں جو بین الاقوامی سطح پر بھی ایک ماڈل بن جائیں۔
صدر جمہوریہ نے کہا کہ آٹومیشن اور ٹکنالوجی کے استعمال نے ملک میں حکمرانی کا نمونہ بدل دیا ہے۔ ہم نے حکمرانی کے نظام میں ٹیکنالوجی کے استعمال میں تیزی سے اضافہ دیکھا ہے۔ ڈیجیٹلائزیشن اور آن لائن خدمات کی فراہمی سے عوامی انتظامیہ میں شفافیت اور جواب دہی میں کافی حد تک اضافہ ہوا ہے۔ نئے اکاؤنٹنگ سافٹ ویئرز اور کلاؤڈ اسٹوریج ٹیکنالوجیز کی آمد کے ساتھ، اکاؤنٹنگ کے عمل کو زیادہ ہموار اور درست بنانے کی زیادہ گنجائش ہے۔
صدر کی تقریر دیکھنے کے لیے یہاں کلک کریں-
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م م۔م ر
UN-4458
(Visitor Counter : 65
وزیراعظم کا دفتر
وزیر اعظم نریندر مودی نے وجے واڑہ میں کووڈ سینٹر میں آتشزدگی کی وجہ سے ہوئے جانی نقصان پر افسوس کا اظہار کیا
وزیر اعظم جناب نریندر مودی نے وجے واڑہ میں کووڈ سینٹر میں آگ لگنے کی وجہ سے ہوئے جانی نقصان پر افسوس کا اظہار کیا ہے۔
ایک ٹوئٹ میں وزیر اعظم نے کہا کہ انہیں وجے واڑہ میں کووڈ سینٹر میں لگی آگ سے سخت افسوس ہوا ہے۔ میری تمام ہمدردیاں ان سبھی لوگوں کے ساتھ ہیں جن کے عزیز واقارب اس آتشزدگی کی وجہ سے ہلاک ہوئے ہیں۔ میں زخمیوں کی جلد صحت یابی کے لئے دعا گو ہوں۔وزیر اعظم نے اے پی کے وزیر اعلیٰ @ysjagan کے ساتھ موجودہ صورتحال پر تبادلہ خیال کیا اور ہر ممکن مدد کا یقین دلایا۔
...............................................................
م ن، ح ا، ع ر
U-4418
(
بھارت کا مسابقتی کمیشن
سی سی آئی نے اوڈیشہ ہائیڈرو پاور کارپوریشن لمیٹڈ  کے ذریعہ اوڈیشہ پاور جنریشن کارپوریشن لمیٹڈ  کے حصص کے حصول کی منظوری دی۔
مسابقتی کمیشن آف انڈیا  نے اوڈیشہ ہائیڈرو پاور کارپوریشن لمیٹڈ  کے ذریعہ مسابقتی ایکٹ 2002 کے سیکشن 31  کے تحت اوڈیشہ پاور جنریشن کارپوریشن لمیٹڈ  کے حصص کے حصول کی منظوری دے دی ہے۔
او ایچ پی سی اوڈیشہ حکومت کی مکمل ملکیت والے اور زیر کنٹرول سرکاری شعبے کا ایک ادارہ ہے۔ یہ قابل تجدید ذرائع یعنی ہائیڈرو الیکٹرک اور شمسی توانائی سے بجلی پیدا کرنے کا کام کرتا ہے۔
وہیں، او پی جی سی ریاستی حکومت اور مرکزی حکومت کی ایک مشترکہ کاروباری صنعت ہے جس میں حکومت اوڈیشہ اور مرکزی حکومت کی 51 فیصدی مشترکہ حصہ داری ہے اور بقیہ 49 فیصدی حصص پر امریکی کمپنی اے ای ایس کارپوریشن کی اے ای ایس او پی جی سی ہولڈنگ اور اے ای ایس انڈیا پرائیویٹ لمیٹڈ کے ذریعے حصہ ہے۔ یہ کمپنی کوئلے پر مبنی تھرمل پاور پلانٹس اور منی ہائیڈرو پاور پروجیکٹس سے بجلی پیدا کرنے کے کاروبار میں مصروف ہے۔
اس مجوزہ شراکت داری میں او ایچ پی سی کے ذریعہ او پی جی سی کے اے ای ایس او پی جی سی ہولڈنگ اور اے ای ایس انڈیا سے 49 فیصدی ایکویٹی حصص کی 'حصص فروخت اور خریداری سمجھوتے، کے مطابق حصول شامل ہے۔
حصول کا تفصیلی آرڈر سی سی آئی کے ذریعہ جاری کیا جائے گا۔
وزیراعظم کا دفتر
وزیر اعظم جناب نریندر مودی نے روسی وفاق کے صدر عزت مآب جناب ولادیمیر پوتن کے ساتھ ٹیلی فون پر بات کی
وزیر اعظم جناب نریندر مودی نے آج روسی وفاق کے صدر عزت مآب جناب ولادیمیر پوتن کے ساتھ ٹیلی فون پر بات چیت کی۔
دونوں لیڈران نے ایس سی او سربراہ کانفرنس کے ساتھ ساتھ سمرقند میں اپنی میٹنگ کے بعد، توانائی کے شعبہ میں تعاون، تجارت اور سرمایہ کاری، دفاعی اور سلامتی سے متعلق تعاون اور دیگر اہم شعبوں کے ساتھ ساتھ دو طرفہ تعلقات کے کئی پہلوؤں کا جائزہ لیا۔
یوکرین میں چل رہے تصادم کے سلسلے میں، وزیر اعظم نے بات چیت اور ڈپلومیسی کی اپنی اپیل کو دہرایا کیوں کہ یہ ایک واحد حل ہے۔
وزیر اعظم نے صدر پوتن کو جی-20 میں ہندوستان کی موجودہ صدارت کے بارے میں معلومات دی اور اس کی بنیادی ترجیحات پر روشنی ڈالی۔ انہوں نے شنگھائی کوآپریشن تنظیم کی ہندوستان کی صدارت کے دوران دونوں ممالک کے ایک ساتھ کام کرنے کی بھی امید جتائی۔
دونوں لیڈران نے ایک دوسرے کے ساتھ مسلسل رابطہ میں رہنے پر اتفاق کا اظہار کیا۔